RML เตรียมควัก 3 ลบ. เช่าพท. “เคพีเอ็น อวอร์ด” ขยายกิจการการตลาด
RML เตรียมควัก 3 ลบ. เช่าพท. "เคพีเอ็น อวอร์ด" ขยายกิจการการตลาด
RML เตรียมควัก 3 ลบ. เช่าพท. "เคพีเอ็น อวอร์ด" ขยายกิจการการตลาด
19 มี.ค. 2564

บริษัท ไรมอน แลนด์ จำกัด (มหาชน) หรือ RML ระบุว่า บริษัทได้แจ้งการทำสัญญาเช่าอสังหาริมทรัพย์ประเภทที่พักอาศัยกับบริษัท เคพีเอ็น อวอร์ด จำกัด (KPNA) ซึ่งบริษัทจะทำการเช่าอสังหาริมทรัพย์ไม่เกิน 3 ปี และไม่มีเงื่อนไขการค้าทั่วไป คือจะเป็นการเช่าที่พักอาศัยส่วนบุคคล (ทั้งบ้าน และที่ดิน) ซึ่งตั้งอยู่ที่ Cape Amarin ,กมลา ,ภูเก็ต เป็นระยะเวลา 12 เดือน นับตั้งแต่วันที่ 1 เม.ย.2564 ถึงวันที่ 31 มี.ค.2565 ทั้งนี้บริษัทจะชำระค่าเช่าตลอดระยะเวลาสัญญา 12 เดือน เป็นจำนวนเงินไม่เกิน 3 ล้านบาท ชำระครั้งเดียวภายในวันที่ 30 เม.ย.2564
โดยการเข้าทำรายการดังกล่าวจะส่งผลให้บริษัท สามารถใช้ทรัพย์สินที่เช่าในกิจกรรมทางการตลาด โปรโมชั่นทางการขายรวมถึงเป็นรางวัลสมนาคุณ สำหรับลูกค้าของบริษัทฯ ตามเงื่อนไขที่บริษัทกำหนด